Diskusjon:Liste over kriger Cuba har deltatt i

message: Takk for samarbeidet ved opprettelsen av denne artikkelen, Yonaka. Jeg har lært en hel del om dette emnet, takket være deg. Mikrobølgeovn 21. mar 2010 kl. 23:07 (CET)
replies: text: Bare hyggelig, så lenge jeg kan bidra med noe som er noenlunne interessant. Og bra arbeid du òg. Yonaka 22. mar 2010 kl. 11:37 (CET)
replies: text: :Hvorfor ble den portugisiske kolonikrigen fjerna, Cuba var jo klart delaktig i både Angola og Mosambik? Yonaka 6. apr 2010 kl. 21:15 (CEST)Mikrobølgeovn 28. jun 2010 kl. 23:41 (CEST)
replies: text: ::Jeg fjernet den fordi at den portugisiske kolonikrigen bestod av tre separate kriger som alle er nevnt her. Den portugisiske kolonikrigen er igrunn bare en kategori for disse.Mikrobølgeovn 24. apr 2010 kl. 23:41 (CEST)
replies: text: :::Ja, slik artiklen er nå er jeg enig med deg. Yonaka 27. apr 2010 kl. 10:45 (CEST)

text: :::Men Praha og Afrganistan...kilden du viser til sier at Cuba støttet krigene politisk, og ikke noe om militær deltagelse.Yonaka 27. apr 2010 kl. 11:10 (CEST)
replies: text: ::::Ja, jeg innrømmer at bruken av kilder var svært tynn. Uansett har jeg fortsatt mistanke om at Cuba var delaktig, og vil fortsette å lete etter kilder. Mikrobølgeovn 27. apr 2010 kl. 18:25 (CEST)
replies: text: :::::Jeg syns egentlig det er vanskelig å se noen grunn til at Cuba skulle involvere seg i disse to konfliktene, men hvis du finner kilder som viser at Cuba var delaktig så må du selvfølgelig bare legge de til. Yonaka 27. apr 2010 kl. 22:44 (CEST)
replies: text: ::::::Har du noen anelse om hvorvidt det er tenkelig at Cuba støtter FARC?Mikrobølgeovn 25. jun 2010 kl. 15:59 (CEST)
replies: text: :::::::Nei, jeg har ikke hørt noe som tyder på det. Selv om det kunne vært logisk, så har jeg lest flere steder om Cubas militære støtte til frigjøringsbevegelser hvor mange land blir nevnt uten at Colombia har blitt nevnt. Jeg tror derfor at en eventuell materiell støtte til FARC fra Cuba må være/ha vært minimal. ~

text: :::::::For øverig foreslåt jeg at Vietnam fjernes fra artikkelen hvis det ikke finnes en troverdig kilde som hevder at landet var involvert i Angola. Yonaka 26. jun 2010 kl. 23:56 (CEST)
Har fikset det. Forresten, jeg tror jeg har funnet noe vi har misset. Hva med Den namibiske selvstendighetskrigen? Ifølge den portugisiske artikkelen  deltok b.la Cuba.Mikrobølgeovn 28. jun 2010 kl. 15:22 (CEST)

text: Min idé var å inkludere denne i den sørafrikanske grensekrigen (som i tillegg til Namibia også inkluderer Sør-Afrikas intervensjon i Angola og Zambia). Slik jeg ser det er borgerkrigen i Angola, selvstendighetskrigen i Namibia og den sørafrikanske grensekrigen tre navn på to relaterte kriger. Hva synes du om å lage en redirect fra den røde lenken over? Yonaka 28. jun 2010 kl. 19:17 (CEST)
replies: text: :Syntes egentlig det er best med en egen artikkel. Jeg tror jeg starter en slik.Mikrobølgeovn 28. jun 2010 kl. 23:41 (CEST)

text: :Da var artikkelen på plass, fikset også kampanjeboksen.Mikrobølgeovn 29. jun 2010 kl. 00:22 (CEST)
replies: text: ::Forsåvidt greit det, men da burde grensekrigen fjernes fra denne listen siden den ikke kan regnes som en egen krig. Yonaka 29. jun 2010 kl. 00:46 (CEST)
replies: text: :::Tja, kunne vi ikke beholdt den for ordens skyld? Listen er jo tross alt primært ment som navigeringshjelp. Vi har jo eks. med både frigjøringskrigen og den spansk-amerikanske krig, selv om disse var samme krig.Mikrobølgeovn 29. jun 2010 kl. 00:52 (CEST)
replies: text: ::::Likevel er det en viss større forskjell mellom frigjøringskrigen og den spansk-amerikanske krigen (hvor den ene på sett og vis utviklet seg til den andre), mens grensekrigen er en sammenfatning av to kriger fra et sørafrikansk synspunkt. Vi har dessuten en artikkel som sammenfatter Cubas intervensjon i det sørvestlige Afrika. Jeg mener det beste blir at vi lister opp begge krigene i Angola og krigen i Namibia, og lenker til grensekrigen og Carlota i en fotnote, hvor man òg kan forklare sammenhengen mellom disse. Yonaka 29. jun 2010 kl. 01:05 (CEST)
replies: text: :::::Hva om Carlota blir lenket til i en fotnote, så beholder vi de tre krigene?Mikrobølgeovn 29. jun 2010 kl. 01:37 (CEST)

text: :::::Fikset det nå, hva syns du?Mikrobølgeovn 29. jun 2010 kl. 02:00 (CEST)
replies: text: ::::::Jo da, jeg syns artikkelen er grei slik den er nå, men mener likevel det er litt unødvendig å ha såpass mange separate oppføringer om denne krigen. Yonaka 29. jun 2010 kl. 15:20 (CEST)
Realistisk sett har du et poeng, men vi må ikke glemme at listen primært er ment som navigeringshjelp.
Uansett, jeg kikker over listen nå og da, og jeg finner ikke noe spesielt vi mangler. Kan vi anse oss som ferdige?Mikrobølgeovn 2. jul 2010 kl. 23:28 (CEST)

text: Ja, hva vi skal inkludere og ikke inkludere er i artikkelen blir vel litt avhengig av synspunktet, selv om artikkelen er ment som navigeringhjelp burde den ikke motstride seg selv eller på annen måte kunne være forvirrende. (Jeg er litt skeptisk til å føre opp Norge som en av SWAPOs støttespillere, siden jeg vil tro en rekke land støttet dem minst like mye). Cuba hadde et militært oppdrag i Republikken Kongo, men så vidt jeg vet var de ikke involvert i noen konflikter. En langsiktig idé ville kanskje vært å dele listen opp i flere seksjoner (som før revolusjonen, Øst-Afrika, Sørvest-Afrika (altså her én militærekspedisjon ~ én seksjon) og Mellomamerika).

text: Uansett tror jeg vi trygt kan si at vi ikke har oversett noe som utvilsomt burde vært inkludert - enn så lenge Castro ikke går til krig. :) Yonaka 2. jul 2010 kl. 23:40 (CEST)
replies: text: :Det høres bra ut, men du, i hvilken sammenheng hadde Cuba et militært oppdrag i Kongo-Brazaville? Var det under borgerkrigen?Mikrobølgeovn 3. jul 2010 kl. 17:17 (CEST)

text: :Fant forresten noe vi hadde oversett, nemlig et kupp i 1952 :) Mikrobølgeovn 3. jul 2010 kl. 19:54 (CEST)

text: :Beklager at jeg ikke har fått svart før nå. Jeg tror faktisk du har nevnt kuppet før :). Angående Kongo-Brazzaville, var de cubanske soldatene der av samme grunn som de var i Etiopia og Angola: støtte til selverklærte sosialistiske regimer under den kalde krigen, og de ble trukket ut samtidig som Cuba trakk seg ut fra Angola, før borgerkrigen i Kongo startet. Yonaka 10. jul 2010 kl. 23:55 (CEST)
replies: text: ::Se denne siden. Den inneholder en komplett liste over cubansk støtte til geriljagrupper, og helt nederst på siden finner du en tidslinje. Det låter til at blant annet FARC og PLO har fått treningshjelp på Cuba, og FARC har fått bruke Cuba som base. Foreslår at du ser igjennom listen når du får tid/lyst :) Mikrobølgeovn 28. jul 2010 kl. 04:03 (CEST)
thread_title:  Flott arbeid 

message: Hei. Jeg ser det slik at det er usannsynlig at Cuba deltok i Eritrea-krigen og spesielt den etiopiske borgerkrigen. At Cuba ble med i Ogaden er helt sikkert (det var også cubanerne som fikk overbevist russerne, som først stod på sidelinjen, om å delta). At de hadde noe militært engasjement i landet etter dette, er mer tvilsomt. Sovjetunionen hadde hundrevis av rådgivere i Etiopia, og gav hvert år store mengder militær bistand, fra 1977 til 1990. Under Ogaden-krigen angrep forøvrig Sovjet også mål i Eritrea, og sovjetiske enheter var dessuten direkte involvert i flere slag, bl.a. det første slaget om Massawa og Slaget om Barentu. At Cuba derimot deltok på samme måte, finner jeg mer tvilsomt. Jeg vet at dette står flere steder både på norsk og engelsk Wikipedia, men det gjør det ikke sant for det. Den eneste kilden jeg kan finne til cubansk deltakelse, er amerikansk etterretning. Amerikansk etterretning er ikke akkurat en nøytral kilde, spesielt ikke under den kalde krigen (som dette var), som i stor grad var basert på propaganda. Kilden sa dessuten også at over 10 000 cubanere deltok. Det ville derimot vært svært vanskelig å skjule en så stor deltakelse for verden. Det er da rart at ingen så de cubanske soldatene. Og, ikke minst, at ingen tidligere cubanske soldater har hevdet at de var med i denne krigen. Ingen cubanere kom hjem døde etter å ha vært med i kamper i Eritrea heller. At ingen sladrer av 10 000 soldater, og at ingen oppdager dem, og ingen dør, er jo lite sannsynlig. Engelskartikkelen om Fidel hevder akkurat det motsatte av denne artikkelen: nemlig at Mengistu-regimet spurte Cuba om å delta i Eritrea, men Castro NEKTET å bistå Etiopia i krigen mot eritreerne. Finner også plenty av referanser for cubansk støtte til EPLF både under keiser Haile Selassie sitt regime, og tidlig i derg-perioden. Ogaden-krigen fikk nok slutt på EPLF-støtten, men det betyr ikke at Cuba sendte tropper for å støtte Etiopia.
Den etiopiske borgerkrigen finner jeg absolutt INGEN grunn til å tro at Cuba deltok i. Jeg finner ingenting noe sted som tyder på dette. Jeg mener personlig at borgerkrigen bør fjernes fra listen, så får Eritrea vente. Jeg fjernet nylig Cuba fra deltakere i borgerkrigen fra artikkelen om denne krigen. Denne sa at Cuba deltok fra 1987 til 1991. Dette er svært usannsynlig. Dette var en periode hvor den sovjetiske støtten til Etiopia ble gradvis mindre og Mengistu opprettet derfor et svært nært samarbeid med Israel. At Cuba skulle støtte Israels kanskje nærmeste allierte i Afrika (med mulig unntak av Sør-Afrika) finner jeg svært usannsynlig. Med tanke på de anti-imperialistiske idealene Cuba bygde seg på, finner jeg det også usannsynlig at Cuba skulle støtte et så brutalt regime som det Mengistu-regimet var. Synes også det er rart at Cuba siden borgerkrigen sluttet i 1991 har hatt nære forbindelser med den nye regjeringen til Meles Zenawi, hvis Cuba faktisk sendte store troppestyrker for å drepe Meles og hans styrker. --Te og kaker (diskusjon) 18. nov. 2014 kl. 01:22 (CET)
thread_title:  Eritrea og et. borgerkrig